32006D0553
L 217/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 август 2006 година
за покупка от Общността на маркерна ваксина срещу класическа чума по свинете с цел увеличаване на запасите в Общността от такива ваксини
(нотифицирано под номер C(2006) 3461)
(2006/553/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 6, параграф 2 и член 8, параграф 2 от него,
като взе предвид Директива 2001/89/ЕО на Съвета от 23 октомври 2001 г. относно мерките на Общността за контрол върху класическата чума по свинете (2), и по-специално член 18, параграф 2 от нея,
като има предвид, че:
(1)
Класическата чума по свинете е заплаха за домашните и дивите прасета (глигани) в Общността.
(2)
Избухвания на класическа чума по свинете в селскостопански обекти с домашни прасета могат да доведат до различни сериозни последствия и икономически загуби в Общността, и по-специално когато тези избухвания възникнат в областите с висока гъстота на прасета.
(3)
Правилата за прилагане на спешна ваксинация на домашни и диви прасета, както и дефиницията за маркерна ваксина, са предвидени в Директива 2001/89/ЕО.
(4)
Общността вече разполага с налични на склад 1 000 000 дози от жива атенуирана ваксина срещу класическа чума по свинете и е в процес на закупуване на 1 550 000 дози маркерна ваксина срещу класическа чума по свинете.
(5)
Спешната ваксинация срещу класическа чума по свинете с маркерна ваксина, която превишава броя на дозите ваксина, с които Общността разполага на склад, започна да става все по-възможна, в светлината на обстановката в Общността, и по-специално в светлината на ситуацията със заболяването в страните кандидатки за членство.
(6)
Необходимо е да бъдат закупени подходящ брой дози с маркерна ваксина и да се създадат условия за тяхното съхранение в складови помещения, за да може да се разполага с тях бързо, в случай на неотложност, с цел да се засили способността, която Общността има, за да реагира бързо на класическата чума по свинете.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
1. Общността ще закупи във възможно най-кратък срок 7 000 000 дози с маркерна ваксина срещу класическа чума по свинете.
2. Общността ще създаде условия за съхранение и дистрибуция на ваксината, отбелязана в параграф 1.
Член 2
Максималната стойност за обслужване на мерките, посочени в член 1, не бива да надвишава стойността от 7 500 000 EUR.
Член 3
Мерките, предвидени в член 1, параграф 2, следва да се изпълняват от Комисията в сътрудничество с доставчиците, определени чрез тръжна процедура.
Член 4
Адресати на настоящото решение са държавите-членки.
Съставено в Брюксел на 4 август 2006 година.